open-index/open-wikipedia-markdown huggingface dataset:
Hromtau

**Hromtau** () on kaupunki ja Hromtaun piirin hallinnollinen keskus Aqtöben alueella Kazakstanissa. Se sijaitsee Mūğaljarvuorten pohjoisosassa 90 kilometriä Aqtöbesta itään. Kaupungissa oli 30&nbsp;633 asukasta vuonna 2025.

Hromtau on perustettu vuonna 1935 Donskoin kaivos- ja rikastamokombinaatin rakentamisen yhteydessä. Siitä tuli kaupunki vuonna 1967. Eurasian Resources Groupiin kuuluvan Kazhrom-yhtiön omistama kaivos- ja rikastamokombinaatti louhii kromiittia ja tuottaa kromikondensaattia. Hromtaun kromiesiintymä on yksi maailman suurimmista, ja kombinaatin tuotanto on 2000-luvulla kasvanut. Seudulla toimii myös muita kaivosyhtiöitä, jotka tuottavat kuparia ja sinkkiä.

Hromtaun kautta kulkee eurooppatie E38. Sieltä on myös rautatieyhteys.

## Lähteet

## Aiheesta muualla
* Hromtaun piirin sivusto
Vaux (Haute-Garonne)

**Vaux** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 40 kilometriä Toulousen kaupungista kaakkoon.

Vaux'n kylää ympäröi alun perin linnoitettu muuri, jossa oli kaksi porttia. Simon de Montfort tuhosi toisen portin albigenssiristiretkellään 1200-luvulla. Jäljellä olevassa portissa on ollut nostosilta. Kaupunkia suojanneista vallihaudoista on yhä osia jäljellä. Kaupungin linna on ollut alun perin feodaalinen, mutta myöhemmin kunnostettu renessanssityyliin. Linna on suojeltu vuonna 1944. Saint-Blaisen kirkko on tuhoutunut useita kertoja historian aikana ja rakennettu aina uudelleen. Nykyinen kirkko rakennettiin uskonsodissa vuonna 1520 tuhoutuneen tilalle.

Paikallinen perimätiedon mukaan kaupunkiin on tehty kaksi huomattavaa vierailua. 200-luvulla sanotaan Pyhän Saturninin julistaneen evankeliumia täällä. 1300-luvulla paavi Johannes XXII kävi kaupungin linnassa Château du Vaux'ssa tapaamaan veljeään Pierre Duèzea, joka oli Saint-Félixin herra.


Tiedosto:Vaux31 eg.JPG|Saint-Blaisen kirkko.
Tiedosto:Vaux31 gate.JPG|Kaupungin portti.
Tiedosto:Vaux31 castle2.JPG|Kaupungin linna, Château du Vaux.
Tiedosto:Vaux31 vue4.JPG|Jäljellä olevia vallihautoja.


## Lähteet

## Aiheesta muualla
Vaux

**Vaux** voi tarkoittaa seuraavia:

* Vaux, kunta Ranskassa Allierin departementissa
* Vaux, kunta Ranskassa Haute-Garonnen departementissa
* Vaux, kunta Ranskassa Mosellen departementissa
Franz Nissl

**Franz Alexander Nissl** (9. syyskuuta 1860 Frankenthal – 11. elokuuta 1919) oli saksalainen neuropatologi ja neuropsykiatri.

Nissl opiskeli lääketiedettä Ludwig-Maximilians-Universität Münchenissä. Hän kehitti opiskeluaikanaan vuonna 1884 Nisslin värjäyksen, joka osoittautui käyttökelpoiseksi muun muassa hermosolujen erottamisessa gliasoluista. Nissl aloitti psykiatrisen koulutuksen Bernhard von Guddenin assistenttina. Hän teki yhteistyötä johtavien saksalaisten neuropsykiatrien, kuten Alois Alzheimerin, Emil Kraepelinin, Korbinian Brodmannin, Walther Spielmeyerin ja Carl Weigertin kanssa. Nissl seurasi Kraepelinia vuonna 1904 psykiatrian professorina ja psykiatrisen klinikan johtajana Heidelbergissä. Hänet nimitettiin vuonna 1918 Deutsche Forschungsanstalt für Psychiatrien histopatologian laitoksen johtajaksi.

Nisslin mukaan on nimetty on Nisslin kappaleet. Nissl ei hyväksynyt Camillo Golgin ja Santiago Ramón y Cajalin kehittämää neuroniteoriaa, josta kuitenkin tuli myöhemmin vakiintunut käsitys. Nissl oli naimaton ja kuoli vuonna 1919 kärsittyään vaikeasta munuaistaudista.

## Lähteet
Feldstraßen metroasema

**Feldstraße** on Hampurin metron U3-linjan asema, joka avattiin 25. toukokuuta 1912. Asemaa käyttää arkisin 17 153 matkustajaa päivässä. Aseman suunnitteli arkkitehtitoimisto Raabe & Wöhlecke.

## Historia
Asema avattiin 25. toukokuuta 1912 yhtenä metron ensimmäisistä asemista, nimellä Rathausmarkt. Lähes neljän kuukauden ajan Rathausmarktin asema oli edelleen osittain rakenteilla olevan kehälinjan päätepiste. Kehälinjan viimeinen osuus valmistui 29. kesäkuuta 1912.

Vuonna 1926 laitureita pidennettiin, jotta asemalla voitiin liikennöidä kuusivaunuisilla junilla. Vuonna 1954 asemalle avattiin uusi Hans Loopin suunnittelema sisäänkäyntirakennus. Uusi sisäänkäynti oli todettu välttämättömäksi, koska vanha sisäänkäynti oli käynyt liian ahtaaksi. Uuden sisäänkäynnin rakentamisen yhteydessä laiturialueen laatoitus uusittiin. Laatoitus uusittiin uudelleen vuonna 1996. 

Vuonna 2014 asema muutettiin esteettömäksi.

## Tulevaisuus
Vuonna 2023 ilmoitettiin, että aseman laituria pidennetään nykyisestä 90 metristä 125 metriä pitkäksi. Tämän pitäisi mahdollistaa pidempien junien liikennöinti asemalla. Laiturin laajennustöiden on tarkoitus alkaa 2020-luvun lopussa tai 2030-luvun alussa.

## Lähteet
Horst Klinkmann

**Horst Klinkmann** (s. 7. toukokuuta 1935 Teterow) on saksalainen nefrologi.

Klinkmann sai lääketieteellisen ja teknillisen koulutuksen Rostockissa, Budapestissa, Lundissa ja Glasgow’ssa. Hän oli vuonna 1963 harjoittelijana Nils Alwallin johdolla Lundissa ja teki vuosina 1968–1970 yhteistyötä Willem Johan Kolffin kanssa Utahin yliopistossa keinoelinten kehittämisessä. Klinkmann nimitettiin vuonna 1971 Rostockin yliopiston sisätautiopin laitoksen professoriksi ja puheenjohtajaksi. Hänet valittiin vuonna 1990 Itä-Saksan tiedeakatemian puheenjohtajaksi. Tämän jälkeen hän sai Bolognan yliopiston nefrologian professuurin. Klinkmann sai kahdesti Itä-Saksan kansallispalkinnon. Hän on toiminut International Society for Artificial Organsin puheenjohtajana ja tuli valituksi sen elinikäiseksi kunniapuheenjohtajaksi.

## Lähteet
Sunday league football

**Sunday league football** () on yleisnimitys erityisesti Englannissa sunnuntaina pelattaville jalkapallo-otteluille. Niiden joukkueet koostuvat stereotyyppisesti krapulapäisistä ja tappelevista amatööreistä, minkä vuoksi Sunday league voi tarkoittaa mitä vain epäonnistunutta jalkapallopeliä. Myös ammattilaiset voivat osallistua.

Sunday leaguet eivät kuulu Englannin jalkapallon sarjajärjestelmään, mutta joukkueet voivat halutessaan vaihtaa pelipäiväänsä lauantaille ja nousta korkeammalle sarjatasolle. Englannin vanhin sunnuntailiiga on vuonna 1925 Lontoossa perustettu Edmonton & District Sunday Football League.

## Lähteet
Qandyağaş

**Qandyağaş** () on kaupunki ja Mūğaljarin piirin hallinnollinen keskus Aqtöben alueella Kazakstanissa. Se sijaitsee Elekin yläjuoksulla 94 kilometriä Aqtöbesta etelään. Kaupungissa oli 35&nbsp;424 asukasta vuonna 2025.

Qandyağaş on perustettu Keski-Aasian rautatien rakentamisen yhteydessä vuonna 1905. Sen nimi (”verinen puu”) perustuu kazakkien ja kalmukkien vuonna 1738 käymään taisteluun. Vuonna 1967 Qandyağaşista tuli Oktjabrin kaupunki. Se sai takaisin alkuperäisen nimensä vuonna 1997.

Qandyağaş on Aktöben alueen toiseksi suurin kaupunki. Sen tärkeimmät työnantajat ovat rautatieliikenne ja öljyteollisuus. Lisäksi on muun muassa rakennustarviketeollisuutta.

## Lähteet

## Aiheesta muualla
* Mūğaljarin piirin sivusto
EMV (maksukortit)

**EMV** on sirullisten maksukorttien standardi, jonka kehittivät Europay, Mastercard ja Visa. EMV on käytännössä joukko turvallisuus- ja toimintastandardeja, joita käytetään sirun sisältävissä pankki- ja luottokorteissa sekä myös mobiilimaksamisessa. EMV on yksi turvallisimmista maksutavoista.

Nykyään EMV on maailmanlaajuinen maksamisen standardi, jota suurin osa maailman korteista käyttää nykyisin. Vuonna 2023 EMV-kortteja oli 13 miljardia.

## Toimintaperiaate
EMV perustuu älysiruihin ja digitaaliseen dataan, mikä tekee siitä huomattavasti turvallisemman verrattuna magneettijuovakortteihin. EMV-korttia käytettäessä maksupäätteellä maksu todennetaan, vahvistetaan ja valtuutetaan. EMV-kortti luo jokaiseen maksutapahtumaan oman uniikin koodin, jonka kortinhaltijan pankki validoi. Toiminta nojaa vahvaan PKI-salaukseen, minkä takia maksu onnistuu vain kortinhaltijan henkilökohtaisen avaimen sisältävällä kortilla. Yksilöllisen tiedon takia maksutapahtumaa on käytännössä mahdotonta kopioida eli väärennettyjen korttien käyttäminen ei onnistu.

Maksajan suorittamaan vahvistamiseen on kaksi tapaa: *chip and signature* tarkoittaa kuitin allekirjoittamista, kun taas *chip and PIN* tarkoittaa maksun vahvistamista PIN-koodilla. PIN-koodilla vahvistaminen on paljon turvallisempaa, koska maksu ei onnistu väärällä koodilla, ja kortin mahdollisesti varastanut henkilö ei todennäköisesti tietäisi koodia. PIN-koodia käytetään yleisesti ympäri maailmaa, kuten Euroopan maissa. Allekirjoitus on yhä yleinen esimerkiksi Yhdysvalloissa.

EMV-tekniikkaa käytetään myös mobiilimaksamisessa. Kortin tiedot voidaan liittää NFC-teknologiaa käyttävälle älypuhelimelle tai muulle laitteelle, jolloin sitä voidaan käyttää maksuvälineenä kortin tapaan.

## Lähteet

## Aiheesta muualla
Temır

**Temır** () on kaupunki Aqtöben alueen Temırin piirissä Kazakstanissa. Se sijaitsee Jemin sivujoen Temırin varrella 50 kilometriä piirin keskuksesta Şūbarqūdyqista itään. Kahdenkymmenen kilometrin päässä on Temırin rautatieasema. Kaupungissa oli 2&nbsp;141 asukasta vuonna 2025.

Temır on perustettu vuonna 1879, kun Emban vartioasema siirrettin Jemjoelta Temirjoelle.  Se oli Uralskin alueeseen kuuluneen kihlakunnan keskus, jossa oli vuonna 1897 runsaat 600 asukasta. Kihlakunnan 95&nbsp;000 asukasta olivat lähes kaikki paimentolaisuutta harjoittaneita kazakkeja. 1900-luvun alussa Temirissä järjestettiin kahdesti vuodessa kuuluisat markkinat.

Temır sai kaupunginoikeudet uudestaan vuonna 1928. Se oli piirikeskus vuoteen 1972, jolloin kaupungissa oli lähes 5&nbsp;000 asukasta. Tärkein työnantaja oli meijeri, joka suljettiin 2010-luvun alussa. 2020-luvun vaihteessa alettiin keskustella Temırin statuksen muuttamisesta kyläksi, mikä helpottaisi muun muassa työntekijöiden saamista paikalliselle poliklinikalle ja kouluun.

## Lähteet
Saint-Félix-Lauragais

**Saint-Félix-Lauragais** () on kunta Ranskan eteläosassa Haute-Garonnen departementissa Oksitanian alueella. Se sijaitsee noin 44 kilometriä Toulousen kaupungista kaakkoon.

Kaupunki on rakennettu pienellä kukkulalle linnan ympärille. Alkuperäinen linna katosi kataarien aikakauden jälkeen, ja nykyinen linna on rakennettu 1200-luvulla. Linnaa on jälleenrakennettu useaan kertaan. Erityisesti 1300-luvulla, jolloin kaupungin herra Pierre Duèze muutti sen itselleen palatsiksi. Hän oli paavi Johannes XXII:n veli. Nykyisen ulkonäkönsä linna on saanut 1700-luvulla. Linna oli pitkään Auberjonin suvun omistuksessa, mutta nyt se on kunnan omistuksessa. Kaupungin 1200-luvun valleista on myös osia jäljellä.

Saint-Felixin kollegiaalikirkko rakennettiin 1300-luvun alkupuoliskolla ja luovutettiin sitten paavi Johannes XXII:n vuonna 1318 perustamalle tuomiokapitulille. Eteläranskalaista goottilaista tyyliä edustava kellotorni on 42 metriä korkea. Maalattu puinen keskilaivan katto rakennettiin 1500-luvun lopun tulipalon jälkeen.

Keskustassa oleva kauppahalli on rakennettu 1200-luvun lopulla. Kauppahallin tornin päälle asetettiin Neitsyt Marian patsas vuonna 1863 koleraepidemian jälkeen.


Tiedosto:Saint-Félix-Lauragais - Le château façade Sud-Ouest.jpg|Kaupungin linna.
Tiedosto:Saint-Félix-Lauragais - Le château façade Nord-Ouest.jpg|Linnan sisäänkäyntiportti.
Tiedosto:Saint-Félix-Lauragais - Eglise saint-Felix vue des remparts.jpg|Saint-Felixin kollegiaalikirkko.


## Tunnettuja kuntalaisia
*Déodat de Séverac (1872-1921), säveltäjä

## Lähteet

## Aiheesta muualla
Aleksanterinkatu 11

**Aleksanterinkatu 11** (markkinointinimeltään **The First**) on Helsingin Kluuvissa Aleksanterinkadun ja Kluuvikadun kulmassa sijaitseva toimisto- ja liikerakennus. Nykyinen kiinteistö koostuu kahdesta osasta; Aleksanterinkadun varrella sijaitseva rakennus eli Hamsterin liiketalo valmistui vuonna 1909 ja sitä korotettiin vuonna 1950. Kulmarakennus eli ”Tarmon talo” on vuodelta 1937.

## Historia
Kiinteistön ensimmäinen osa, Selim A. Lindqvistin suunnittelema alun perin viisikerroksinen Hamsterin liiketalo valmistui vuonna 1909. Se oli Suomen ensimmäinen kokonaan teräsbetonirakenteinen liikerakennus. Betonirakenteiden suunnittelusta vastasi insinööri Jalmar Castrén. Vuonna 1950 Hamsterin liiketalon julkisivua yksinkertaistettiin ja se korotettiin seitsenkerroksiseksi Ole Gripenbergin piirustusten mukaan.

Nykyinen kulmarakennus, joka on tunnettu myös Tarmon talona valmistui vuonna 1937 ja sen suunnittelija on Valter Jung. Rakennus edustaa ajalleen tyypillistä funktionalistista tyyliä.

Aleksanterinkatu 11:n katutasossa toimi Fazerin musiikkikauppa noin 80 vuoden ajan, kunnes se suljettiin remontin tieltä vuonna 1999. Kiinteistön omistaja vakuutusyhtiö Sampo laajensi rakennusta vuosina 2000–2001, jolloin sisäpihalle toteutettiin kuusikerroksinen lisärakennus ja pihakansi. Vuonna 2002 päävuokralaiseksi tuli Handelsbanken, joka sijoitti rakennukseen Suomen-pääkonttorinsa.

Vuosina 2019–2020 kiinteistöön toteutettiin laaja perusparannus. Sisältä purettiin välipohjat ja uusittiin muun muassa portaikot ja hissit. Rakennuksen julkisivu myös kunnostettiin. Rakennus sai markkinointinimen The First, ja siitä vuokrataan toimitiloja usealle toimijalle.

## Kuvia

Tiedosto:Aleksanterinkatu 11. Arkkitehti Selim A. Lindqvist, valmistunut 1907 - N25013 (hkm.HKMS000005-km0032sh).jpg|Hamsterin liiketalo alkuperäisasussaan.
Tiedosto:Musiikkikauppa Fazer - N28751 - hkm.HKMS000005-km0037s1.jpg|Fazerin musiikkikauppa vuonna 1927.
Tiedosto:Aleksanterinkatu, december 2024.jpg|Raitiovaunu Aleksanterinkatu 11:n edustalla vuonna 2024.


## Lähteet
Rasmus Baggström

**Rasmus Baggström** (s. 16. tammikuuta 2007 Kirkkonummi) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan vasen laitahyökkääjä. Baggströmillä on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Baggström aloitti Espoo Bluesin kiekkokoulussa kolmevuotiaana. Hän siirtyi omien sanojensa mukaan nelivuotiaana varsinaiseen kasvattajaseuraansa Jokereihin, jossa Baggström voitti kauden 2021–2022 päätteeksi U16 Suomen-mestaruuden. Kaudeksi 2022–2023 hän siirtyi Helsingin IFK:hon, jossa Baggström voitti U18 SM-pronssia. Seuraavan kauden 2023–2024 päätteeksi hän voitti U18 SM-hopeaa. Kausi 2024–2025 Baggströmillä meni pilalle loukkaantumisen vuoksi. Hän pelasi runkosarjassa vain neljä ottelua U20-joukkueessa ja kaksi ottelua U18-joukkueessa, mutta Baggström kuntoutui kuitenkin U18 SM-sarjan pudotuspeleihin.

Kaudeksi 2025–2026 Baggström siirtyi Mikkelin Jukurien U20-joukkueeseen. Hän sai seurassa tililleen ensimmäisen SM-liigaottelunsa runkosarjan kahdeksannella kierroksella 30. syyskuuta 2025 JYPiä vastaan. Baggströmille avautui paikka Jukurien kokoonpanosta, kun Jesper Piitulainen ja Lari Heikkinen joutuivat sivuun. Hänet merkittiin joukkueen 13. hyökkääjäksi. Baggström jäi ottelussa lopulta kuitenkin ilman peliaikaa. Ensimmäiset jääaikansa SM-liigassa hän sai 30. joulukuuta 2025 Pelicansia vastaan. Baggström merkittiin Jukurien nelosketjun vasempaan laitaan Oskari Remeksen ja Bence Horváthin viereen. Hän sai ottelussa jääaikaa 4.12 minuuttia. Baggström pelasi SM-liigassa kauden aikana yhdeksän runkosarjaottelua tehden kolme syöttöpistettä.

### Maajoukkueura
Baggström pelasi World U-17 Hockey Challengessa vuonna 2023 sekä alle 18-vuotiaiden Hlinka Gretzky Cupissa vuonna 2024. Yhteensä hän on pelannut kolme nuorten ja 29 poikien maaottelua.

## Pelityyli
Baggström on maininnut vahvuuksikseen fyysisyyden ja kehon käytön sekä luistelun ja hän pitää itseään melko nopeana pelaajana. Hän on kertonut kuitenkin, että Baggströmillä on kehitettävää jokaisella osa-alueella. Baggström on kertonut seuranneensa lapsena Sidney Crosbya.

## Tilastot

## Lähteet
*
*
*

### Viitteet
Winfield House

**Winfield House** on Yhdysvaltain Yhdistyneen kuningaskunnan lähettilään virallinen asunto. Paikan rakennutti amerikkalainen perijätär Barbara Hutton vuonna 1936 ja hän lahjoitti rakennuksen Yhdysvaltojen liittovaltiolle vuonna 1945, mistä lähtien se on toiminut lähettilään asuntona. Paikalla järjestetään myös esimerkiksi valtiollisia illallisia ja muita tapahtumia.

## Rakennus

Winfield House sijaitsee Yhdistyneen kuningaskunnan Lontoon Regent’s Parkin puiston luoteisosassa. Rakennuksen julkisivu on punatiillinen ja portlandkivisestä koristeosista. Tontilla on Lontoon toiseksi suurin yksityinen puutarha. Julkisivulla puutarhaan päin on kivinen keskiosa, jonka pohjakerroksessa on arkadi. Keskiosan neljä korinttilaista pilasteria kannattelevat palkistoa, jonka yläpuolella on päätykolmio.

Sisätilojen yksityiskohdissa näkyy eurooppalaisia klassisia tyylisuuntia, kuten yrjöläisyyttä, rokokoota ja uusklassismia, sekä amerikkalaista ja kiinalaista koriste- ja kuvataidetta. Rakennuksen pohjakerroksessa on vastaanotto- ja edustustilat. Toisessa kerroksessa on lähettilään ja hänen perheensä yksityiset tilat. Rakennuksen itäsiivessä on henkilökunnan tilat.

## Historia

Nykyisen Winfield Housen paikalla sijaitsi alkujaan Hertfordin markiisi Francis Charles Seymour-Conwayn vuonna 1825 rakennuttama Hertford Villa, eli myöhempi St. Dustan’s Villa-huvila. Vuonna 1935 Yhdysvaltainen Woolworths-kauppaketjun perijätär Barbara Hutton vieraili St. Dustan’s Villalla ja päätti ostaa paikan, joka tuolloin oli tuhoutunut osittain tulipalossa. 10. elokuuta 1936 Barbara sai puolisonsa kanssa luvan purkaa alkuperäinen huvila, jonka paikalle tammikuussa 1938 valmistui nykyinen yrjöläinen Winfield House.

Winfield House vahingoittui toisen maailmansodan aikana ja Hutton myi rakennuksen symboliseen yhden dollarin hintaan Yhdysvaltain liittovaltiolle. Rakennuksesta tuli vuonna 1946 Yhdysvaltain Yhdistyneen kuningaskunnan lähettilään asunto. Myöhemmät lähettiläät tekivät rakennukseen omia muutoksiaan. Nykyisellään rakennuksen sisätilat ovat lähettiläs Walter H. Annenbergin remonteista vuodelta 1969.

Lähettiläiden ohella rakennusta ovat käyttäneet usein Yhdistyneessä kuningaskunnassa vierailleet Yhdysvaltain presidentit. Sillä on järjestetty myös kansainvälisiä tapaamisia ja valtiollisia illallisia. Näiden ohella paikalla on järjestetty esimerkiksi musiikkikonsertteja, urheilutapahtumia ja muotitilaisuuksia. Suurempia tilaisuuksia järjestetään etenkin Yhdysvaltain itsenäisyyspäivän yhteydessä 4. heinäkuuta. Julkista pääsyä rakennukseen ei ole, mutta sille on joskus järjestetty vierailuja yleisölle.

## Lähteet
Jersie

**Jersie** on taajama Solrødin kunnassa Tanskassa. Taajamassa oli 531 asukasta vuoden 2025 alussa.

## Väestökehitys

## Lähteet

## Aiheesta muualla
Rosted

**Rosted** on entinen taajama Slagelsen kunnassa Tanskassa. Taajamassa oli 201 asukasta vuoden 2012 alussa.

## Väestökehitys

## Lähteet

## Aiheesta muualla
Ágios Ilías (Elis)

**Ágios Ilías** () on Kreikan kylä, joka kuuluu hallinnollisesti Zacháron kuntaan, Eliin alueyksikköön ja Länsi-Kreikan alueeseen. Kylän väkiluku on 51 (2021).

Ágios Ilíasin kylä sijaitsee noin 44 kilometriä kaakkoon Pýrgoksesta. Se muodostaa oman kyläyhdyskuntansa (Δημοτική Κοινότητα Αγίου Ηλία, *Dimotikí Koinótita Agíou Ilía*), johon ei kuulu muita asutuksia. Antiikin ajan Pyrgoin kaupunki sijoitetaan nykyisen kylän lähelle.

## Lähteet
Ágios Ioánnis (Elis)

**Ágios Ioánnis** () on Kreikan kylä, joka kuuluu hallinnollisesti Pýrgoksen kuntaan, Eliin alueyksikköön ja Länsi-Kreikan alueeseen. Kylän väkiluku on 393 (2021).

Ágios Ioánnisin kylä sijaitsee noin viisi kilometriä länteen Pýrgoksen kaupungista ja noin 2,5 kilometriä sisämaahan Peloponnesoksen länsirannikosta eli Joonianmeren rannasta. Ágios Ioánnis muodostaa myös laajemman kyläyhdyskunnan (Δημοτική Κοινότητα Αγίου Ιωάννου, *Dimotikí Koinótita Agíou Ioánnou*), johon kuuluvat varsinaisen Ágios Ioánnisin kylän lisäksi kylät Kyaní Aktí, Palátas ja Traganó. Koko yhdyskunnan väkiluku on 545 (2021).

Erään ehdotuksen mukaan antiikin ajan Letrinoin kaupunki olisi sijannut samalla paikalla; useimmiten se sijoitetaan kuitenkin Pýrgokseen.

## Lähteet
Agrapidochóri

**Agrapidochóri** (, ) on Kreikan kylä, joka kuuluu hallinnollisesti Ílidan kuntaan, Eliin alueyksikköön ja Länsi-Kreikan alueeseen. Kylän väkiluku on 37 (2021).

Agrapidochórin kylä sijaitsee noin 27 kilometriä koilliseen Amaliádasta ja noin 38 kilometriä pohjoiseen Pýrgoksesta. Agrapidochóri muodostaa myös laajemman kyläyhdyskunnan (Δημοτική Κοινότητα Αγραπιδοχωρίου, *Dimotikí Koinótita Agrapidochoríou*), johon kuuluvat varsinaisen Agrapidochórin kylän lisäksi kylät Kotróna ja Válmi. Koko yhdyskunnan väkiluku on 135 (2021).

Antiikin aikana lähellä sijaitsi Pyloksen kaupunki.

## Lähteet
Áno Kleitoría

**Áno Kleitoría** () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 38 (2021).

Áno Kleitorían kylä sijaitsee noin 10 kilometriä etelään Kalávrytan kylästä ja noin 94 kilometriä kaakkoon Patraksesta. Se on rakennettu noin 732 metrin korkeuteen merenpinnasta laskettuna. Kylän itäpuolelta virtaa Karnési-joki. Myös kylän aiempi nimi oli *Karnési* (Καρνέσι) vuoteen 1928 saakka. Áno Kleitoría muodostaa oman kyläyhdyskuntansa (Δημοτική Κοινότητα Άνω Κλειτορίας, *Dimotikí Koinótita Áno Kleitorías*), johon ei kuulu muita asutuksia.

## Lähteet
Antróni

**Antróni** (, ) on Kreikan kylä, joka kuuluu hallinnollisesti Archaía Olympían kuntaan, Eliin alueyksikköön ja Länsi-Kreikan alueeseen. Kylän väkiluku on 269 (2021).

Antrónin kylä sijaitsee noin 44 kilometriä koilliseen Pýrgoksen kaupungista. Antróni muodostaa myös laajemman kyläyhdyskunnan (Δημοτική Κοινότητα Αντρωνίου, *Dimotikí Koinótita Antroníou*), johon kuuluvat varsinaisen Antrónin kylän lisäksi kylät Ágios Geórgios, Chánia Spartouliá ja Panópoulos. Koko yhdyskunnan väkiluku on 590 (2021).

Antiikin aikana lähellä sijaitsi Lasionin kaupunki.

## Lähteet
Efýra

**Efýra** () on Kreikan kylä, joka kuuluu hallinnollisesti Ílidan kuntaan, Eliin alueyksikköön ja Länsi-Kreikan alueeseen. Kylän väkiluku on 265 (2021).

Efýran kylä sijaitsee noin 27 kilometriä pohjoiskoilliseen Pýrgoksen kaupungista. Kylä on nimetty antiikin ajan Efyran kaupungin mukaan vuonna 1921. Sen aiempi nimi oli *Delímpali* (Δελήμπαλι, myös Δελίμπαλι). Antiikin Efyran sijainnista ei ole tietoa, ja jopa sen olemassaolo on kyseenalaistettu.

Efýra muodostaa myös laajemman kyläyhdyskunnan (Δημοτική Κοινότητα Εφύρας, *Dimotikí Koinótita Efýras*), johon kuuluu varsinaisen Efýran kylän lisäksi Pirín kylä. Koko yhdyskunnan väkiluku on 267 (2021).

## Lähteet
Efyra

**Efyra** (, ) tai **Efýra** () voi viitata seuraaviin:

* Efyra, kreikkalaisessa mytologiassa yksi okeanideista
* Efyra, antiikin aikainen kaupunki Arkadiassa
* Efyra, antiikin aikainen kaupunki Eliissä
* Efyra, antiikin aikainen kaupunki Thesprotiassa Epeiroksessa
* Efyra, antiikin Korintin kaupungin vanha nimi

* Efýra, kylä Ílidan kunnassa Eliin alueyksikössä Länsi-Kreikan alueella
Verner Valojärvi

**Verner Valojärvi** (s. 6. kesäkuuta 2005 Helsinki) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan vasen laitahyökkääjä, mutta Valojärvi osaa pelata myös keskellä. Hänellä on juniorisopimus ja hän pelaa pääasiassa seuran U20-joukkueessa.

## Ura
Valojärvi aloitti jääkiekkoilun yhdeksänvuotiaana. Hän on Karhu-Kissojen kasvatti, mutta Valojärvi pelasi juniorina myös Helsingin Jääkiekkoklubissa, josta hän palasi C-juniori-ikäisenä Karhu-Kissoihin. Valojärvi muutti 16-vuotiaana Vaasaan ja siirtyi Vaasan Sportin U18-joukkueeseen kaudeksi 2021–2022. Kaudeksi 2022–2023 hän siirtyi Kiekko-Vantaaseen, jossa Valojärvi pelasi pääasiassa seuran U20-joukkueessa.

Kaudeksi 2023–2024 Valojärvi siirtyi Mikkelin Jukurien U20-joukkueeseen. Lokakuussa 2023 seura lainasi hänet Suomi-sarjajoukkue Savonlinnan Pallokerhoon, jossa Valojärvi pelasi ensimmäiset miesten pelinsä ja sai siellä kauden aikana tililleen 12 runkosarjaottelua tehopistein 3+2=5. Kaudella 2025–2026 hän oli Jukurien U20-joukkueen toiseksi paras maalintekijä Jiro Frilanderin jälkeen 13 osumallaan. Valojärvi debytoi myös seuran SM-liigajoukkueessa, jossa hän pelasi kuusi runkosarjaottelua ilman tehopisteitä. Valojärvi teki liigadebyyttinsä runkosarjan kahdeksannella kierroksella 30. syyskuuta 2025 JYPiä vastaan. Valojärvelle avautui paikka joukkueen kokoonpanosta, kun Jesper Piitulainen ja Lari Heikkinen joutuivat sivuun. Valojärvi merkittiin Jukurien nelosketjun vasempaan laitaan toisen U20-joukkueen pelaajan, Oskari Remeksen sekä Aaron Hakalan viereen. Hän sai ottelussa jääaikaa 5.52 minuuttia.

## Pelityyli
Valojärvi on kuvaillut olevansa kahden suunnan hyökkääjä, jonka vahvuuksiin kuuluu laukaus ja kamppailupelaaminen sekä puolustinen omassa päässä.

## Yksityiselämä
Valojärvi harrasti lapsena myös jalkapalloa ja kamppailulajeja.

## Tilastot

## Lähteet
*
*
*

### Viitteet
Bámpes

**Bámpes** () on Kreikan kylä, joka kuuluu hallinnollisesti Andrítsaina-Kréstenan kuntaan, Eliin alueyksikköön ja Länsi-Kreikan alueeseen. Kylä on asumaton (2021).

Bámpesin kylä sijaitsee noin 24 kilometriä itäkaakkoon Pýrgoksen kaupungista. Se on osa Makrísian kyläyhdyskuntaa. Kylän lähelle sijoitetaan antiikin ajan Pyrgoksen kaupunki. Paikalta on löydetty Zeukselle omistetun temppelin rauniot.

## Lähteet
Sven Magnusson

**Sven Emil Magnusson** (30. huhtikuuta 1905 Bollnäs – 30. syyskuuta 1962 Norrköping) oli ruotsalainen näyttelijä. Hän valmistui Dramatenin oppilaskoulusta vuonna 1933 ja näytteli elokuvissa kuolemaansa saakka vuoteen 1962.
## Lähteet

## Aiheesta muualla
Fília (Akhaia)

**Fília** () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 97 (2021).

Fílian kylä sijaitsee noin 23 kilometriä etelään Kalávrytan kylästä ja noin 103 kilometriä kaakkoon Patraksesta. Se on rakennettu noin 874 metrin korkeuteen merenpinnasta laskettuna. Fília muodostaa myös laajemman kyläyhdyskunnan (Δημοτική Κοινότητα Φιλίων, *Dimotikí Koinótita Filíon*), johon kuuluvat varsinaisen Fílian kylän lisäksi kylät Ágioi Theódoroi, Kalývia ja Zevgolatió sekä Pyhän Athanasioksen luostari (*Moní Agíou Athanasíou*). Koko yhdyskunnan väkiluku on 154 (2021).

## Lähteet
Kleítoras

**Kleítoras** (, ) voi viitata seuraaviin antiikin ajan Kleitorin kaupungista nimensä saaneisiin paikkoihin Kreikassa:

* Kleítoras, Gortynían kunnan kunnallisyksikkö Arkadian alueyksikössä Peloponnesoksen alueella
* Kleítoras, kylä Kalávrytan kunnassa Akhaian alueyksikössä Länsi-Kreikan alueella
* Kleítoras, joki Akhaiassa Peloponnesoksen niemimaalla
Mūğaljar

**Mūğaljar** () on Uralvuorten eteläinen jatke Aqtöben alueella Kazakstanissa. Matalan vuorijonon pituus pohjoisesta etelään on 400 kilometriä ja keskikorkeus 300 metriä. Korkein kohta on Ülken Boqtybai (657 metriä).

Vuoristo on korkein pohjoisessa ja laskeutuu etelässä matalaksi ylängöksi. Sen itäpuolelta saa alkunsa joukko Yrğyzin sivujokia ja länsipuolelta Or ja Jem. Pohjoisosaa peittää kivikkoinen aro, joka etelässä muuttuu puoliaavikoksi. Eläinkuntaan kuuluvat susi, kettu, korsakki ja saiga-antilooppi.

Vuorten hyötykaivannaisia ovat kupari, nikkeli, mangaani, harvinaiset metallit, fosforiitti ja kivihiili. Aluetta käytetään laidunmaana.

## Lähteet
Pétra (Boiotia)

**Pétra** () on Kreikan kylä, joka kuuluu hallinnollisesti Alíartos-Thespiésin kuntaan, Boiotian alueyksikköön ja Keski-Kreikan alueeseen. Kylän väkiluku on 320 (2021).

Pétran kylä sijaitsee noin 22 kilometriä itäkaakkoon Livadeián kaupungista. Se on rakennettu noin 176 metrin korkeuteen merenpinnasta laskettuna. Pétra muodostaa oman kyläyhdyskuntansa (Δημοτική Κοινότητα Πέτρας, *Dimotikí Koinótita Pétras*), johon ei kuulu muita asutuksia.

Historiassa Pétra tunnetaan erityisesti Kreikan vapaussodan viimeisestä taistelusta, Pétran taistelusta, joka käytiin 12. syyskuuta 1829.

## Lähteet

## Aiheesta muualla
Kaj Björk

**Kaj Björk** (25. joulukuuta 1918 – 2014) oli ruotsalainen toimittaja, sosiaalidemokraattinen poliitikko, diplomaatti ja historioitsija. Hän työskenteli ''Ny Tid'' -lehden päätoimittajana vuosina 1956–1963 ja valtiopäiväedustajana 1965–1973. Vuosina 1975–1980 hän oli Ruotsin suurlähettiläs Kiinassa ja 1980–1984 Kanadassa. Björk kirjoitti tietokirjoja.
## Lähteet

## Aiheesta muualla

* Ruotsin valtiopäivät
Kleítoras (Akhaia)

**Kleítoras** (, ) on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 44 (2021).

Kleítorasin kylä sijaitsee noin 16 kilometriä etelälounaaseen Kalávrytan kylästä ja noin 98 kilometriä kaakkoon Patraksesta. Se on rakennettu noin 548 metrin korkeuteen merenpinnasta laskettuna. Kleítoras muodostaa oman kyläyhdyskuntansa (Δημοτική Κοινότητα Κλείτορος, *Dimotikí Koinótita Kleítoros*), johon ei kuulu muita asutuksia.

Kylä on nimetty antiikin ajan Kleitorin kaupungin mukaan. Se sijaitsi kuitenkin idempänä, lähempänä nykyistä Kleitorían kylää, joka on samoin nimetty antiikin aikaisen kaupungin mukaan. Kylän länsipuolella sijaitsee Tártaris-vuori, jolla sijaitsevat Tártarisin linnan eli Sopotóksen linnan rauniot.

## Lähteet
Joonas Pesonen

**Joonas Pesonen** (s. 1988 Korpilahti) on suomalainen somevaikuttaja, seksologi ja tietokirjailija. Hän tuli tunnetuksi ylläpitämästään *PesoJoonas*-blogista.

Pesonen juontaa yhdessä Jenni Janakan kanssa *Himocast*-nimistä seksiä ja seksuaalisuutta käsittelevää podcastia. Lisäksi hän on juontanut yhdessä poliitikko Perttu Jussilan kanssa *Pitäiskö skarpata?-* ja *Tilitoimisto Jussila/Pesonen* -podcasteja. Pesonen toimii asiantuntijana *[[Ensitreffit alttarilla]]* -tositelevisiosarjan 12. tuotantokaudella.

Pesosen tietokirja *Penisyklopedia* julkaistiin lokakuussa 2025 Kosmoksen kustantamana. Opaskirja-tyyppinen teos käsittelee miehiä ja miesten seksuaalisuutta.

## Yksityiselämä
Pesonen on homoseksuaali. Hän muutti Tampereelle vuonna 2020.

## Teokset
* 

## Lähteet

## Aiheesta muualla
* Joonas Pesonen Instagramissa
Salaman talo

**Salaman talo** on Helsingin Kluuvissa osoitteessa Aleksanterinkatu 15 A sijaitseva toimisto- ja liikerakennus. Salaman talon naapurina osoitteessa 15 B on niin sanottu Atlaksen talo ja osoitteessa Aleksanterinkatu 17 World Trade Center.

Rakennus on valmistunut osissa ja sen historia on moninainen. Sen kaksi alinta kerrosta valmistuivat alun perin August Bomanin piirtämänä vuonna 1874. Onni Tarjanteen suunnittelemissa muutostöissä vuonna 1913 rakennus korotettiin viisikerroksiseksi ja sen julkisivu päällystettiin graniitilla. Rakennus sai nimensä Henkivakuutusyhtiö Salamasta, joka perusti sinne omat toimitilansa. Vuosina 1920–1930 Salaman taloon rakennettiin uusi porraskäytävä ja hissi Oiva Kallion suunnitelmien mukaan. Vuonna 1955 rakennusta korotettiin jälleen kolmella kerroksella, samoin kuten viereistä Atlaksen taloa. Muutos- ja saneeraustyöt suunnitteli Antero Pernaja.

Vuonna 1912 perustetun Suomalaisen Kirjakaupan ensimmäinen toimipiste sijaitsi Salaman talossa. Suomalainen Kirjakauppa palasi rakennukseen uudella lippulaivamyymälällään 2018. Vuonna 2019 BlackRockin kiinteistörahasto osti Salaman ja Atlaksen talon muodostaman kokonaisuuden 113 miljoonalla eurolla.

## Kuvia

Tiedosto:Henkivakuutusyhtiö Salama - N31082 - hkm.HKMS000005-km0000m6df.jpg|Henkivakuutusyhtiö Salaman toimitiloja vuonna 1914.
Tiedosto:Henkivakuutusyhtiö Salama, portaikko - N25016 (hkm.HKMS000005-km0000ma6g).jpg|Rakennuksen portaikko.
Tiedosto:Kluuvi, Aleksanterinkatu 15 - ser0103240 - hkm.HKMS000005-km0000ol7g.jpg|Vaatekauppa Aleksanterinkatu 15:ssa vuonna 1970.


## Lähteet
Sunholy

**Sunholy** on Shade Empiren studioalbumi, joka on julkaistu vuonna 2023 Candlelight Recordsin kautta. Albumi on yhtyeen ensimmäinen uuden vokalistin Henry Hämäläisen kanssa. Albumin on miksannut Chris Edrich ja masteroinut Pierrick Noël. Francesco Ferrini on vastannut orkestraatioista ja Andy Reich kansitaiteesta.

## Kappaleet

## Vastaanotto
Metal Temple antoi albumille arvosanaksi 9/10 sanoen yhtyeen löytäneen täydellisen kaavan balanssille äänien välillä. Angry Metal Guy antoi albumille arvosanaksi 1.5/5.0 sanoen sitä oudoksi sotkuksi. Metal Epidemic antoi albumille 3/5, Ghost Cult antoi albumille 8/10 ja Distorted Sound antoi albumille arvosanaksi 8/10.

## Lähteet

## Aiheesta muualla
* 
*
(26181) 1996 GQ21

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohde kuuluu hajanaisen kiekon alueelle ja pidetään mahdollisena kääpiöplaneettana. 

## Lähteet
Juan Mora Fernándezin ritarikunta

**Juan Mora Fernándezin ritarikunta**, virallisesti **Juan Mora Fernándezin kansallinen ritarikunta** (), on costaricalainen ritarikunta, joka perustettiin 11. heinäkuuta 1991. Ritarikunnan nimi on viittaus maan ensimmäiseen presidenttiin Juan Mora Fernándeziin. Kunniamerkkiä myönnetään ulkomaalaisille erinomaisista ansioista Costa Rican hyväksi erityisesti diplomatian tai muiden kansainvälisten ansioiden saralla. Uusista nimityksistä vastaa maan presidentti.

Ritarikunnassa on kuusi luokkaa ja sen nauha on punainen sinivalkoisilla raidoilla:

*  suurristi kultanauhalla
*  suurristi hopeanauhalla
*  suurupseeri
*  komentaja
*  upseeri
*  ritari

## Lähteet
Sting (täsmennyssivu)

**Sting** voi tarkoittaa seuraavia:
* Sting, brittiläinen muusikko Gordon Sumner
* Sting (showpainija), painija Steve Borden
* Sting, japanilainen videopelien kehittäjä
* *[[Puhallus]]*, vuoden 1973 elokuva
* *[[Sting (elokuva)|Sting]]*, vuoden 2024 kauhuelokuva
* *[[Sting (EP)|Sting]]*, korealaisen Stellar-yhtyeen EP-levy
* Sting, ukrainalainen droonientorjuntaan käytettävä drooni
Sting (yritys)

**Sting** on japanilainen yritys, joka kehittää videopelejä. Yritys on perustettu vuonna  Tokiossa. Sting tunnetaan sen kehittämistä roolipeleistä, joissa on omaperäisiä yhdistelmiä muiden lajityyppien ominaisuuksia. Vuonna 2009 Sting ja Atlus ilmoittivat yhteistyöstä.

## Lähteet
Sierichstraßen metroasema

**Sierichstraße** on Hampurin metron U3-linjan asema, joka avattiin 10. toukokuuta 1912. Asemaa käyttää arkisin 6 832 matkustajaa päivässä. Aseman suunnitteli arkkitehtitoimisto Raabe & Wöhlecke.

## Historia
Sierichstraßen metroasema on yksi Hampurin metron vanhimmista asemista, se avattiin 10. toukokuuta 1912. Vuosina 1925-26 laituria laajennettiin 90 metrin pituiseksi jotta asemalla voitiin liikennöidä kuusivaunuisilla junilla.

Toisen maailmansodan loppuvaiheessa aseman portaikko vaurioitui pahoin, ja sodan päätyttyä asema avautui korjaustöiden jälkeen vasta 16. lokakuuta 1945. Vuonna 1954 portaikon jäännökset korvattiin yksinkertaisella uudella rakennuksella.

Asema suljettiin elokuussa 2012 Kellinghusenstraßen ja Barmbekin välisen radan uusintatöiden ajaksi. Sierichstraßen ylittävät sillat korvattiin uusilla ja Dorotheenstraßen ylittävä silta kunnostettiin. Aseman laituri uusittiin, mutta se säilytti sille ominaisen pienen jalkakäytävän ja myös vanhan asemanvartijan talon. Myös kuusi säilynyttä negatiivista merkkiä "Sierichstraße" on säilynyt. Niitä säilytettiin rakennustöiden aikana. Portaikko ja sisäänkäyntirakennus peruskorjattiin alkuperäisten suunnitelmien mukaan. Tämä sisäänkäynti tuhoutui sodassa ja rakennettiin uudelleen vuonna 1954 paljon yksinkertaistetussa muodossa. Peruskorjauksessa avoin muuraus rapattiin ja peitettiin käsintehdyillä laatoilla. Laatat ja koristeet on tehnyt Hans Kuretzky. 

## Tulevaisuus
2020-luvun puoliväliin mennessä kaikkien Hampurin metroasemien pitäisi olla esteettömiä. Sierichstraßen aseman osalta toteutettavuustutkimus osoitti, että kulttuuriperinnön mukainen hissin asentaminen on mahdollista vain toiselle laiturille Dorotheenstraßen suuntaan. Esteettömyysremontti on tarkoitus aloittaa keväällä 2028. Lisäksi laiturin kattoa laajennetaan ja viherretään.

## Lähteet
Hamburger Straßen metroasema

**Hamburger Straße** on Hampurin metron U3-linjan asema, joka avattiin 15. helmikuuta 1912. Asemaa käyttää arkisin 16 163 matkustajaa päivässä.

## Historia
Metroasema avattiin 15. helmikuuta 1912 nimellä Wagnerstraße. Heinäkuussa 1943 operaatio Gomorrahin pommitukset tuhosivat aseman ympäristön lähes kokonaan. Myös metroasema vaurioitui niin pahoin, että se suljettiin. Asema avattiin uudelleen vasta heinäkuussa 1950.

Vuonna 1970 suuri Hamburger Straße -ostoskeskus avattiin Wagnerstraßen luoteisosaan, joten asema nimettiin uudelleen Hamburger Straßeksi. Asema peruskorjattiin vuosina 1972 ja 2001, jälkimmäisessä peruskorjauksessa asemalle asennettiin hissit.

## Lähteet
Mundsburgin metroasema

**Mundsburg** on Hampurin metron U3-linjan asema, joka avattiin 15. helmikuuta 1912. Asemaa käyttää arkisin 22 921 matkustajaa päivässä. Aseman suunnitteli arkkitehtitoimisto Raabe & Wöhlecke.

## Historia
Asema rakennettiin vuosina 1910-1911, ja se avattiin 15. helmikuuta 1912 yhtenä metrojärjestelmän ensimmäisistä asemista. Heinäkuussa 1943 operaatio Gomorrahin pommitukset tuhosivat aseman ympäristön lähes kokonaan. Metroasema ei kuitenkaan kärsinyt vakavia vaurioita, se kuitenkin suljettiin korjaustöiden ajaksi ja avattiin uudelleen vasta heinäkuussa 1950. Aseman laitureita pidennettiiin 90 metristä 125 metriä pitkiksi vuonna 1968, ja se peruskorjattiin vuonna 1985.

Mundsburgin alueen metrosillat uusittiin vuosina 2001 ja 2011.

Vuonna 2015 asema muutettiin esteettömäksi.

## Lähteet
Good Boys (yhtye)

**Good boys** on 2017 Itä-Helsingissä perustettu rap-yhtye. Yhtyeeseen kuuluvat MC Vatkain (oik. Leo Minkkinen), ¥oung Oatl¥ (oik. Kosmo Jutila), Akuutti M (oik. Miro von Konow), Hiu Loori (oik. Lauri Lindh ent. Hew Lorry), Sensei Cook (oik. Roy Kaarla) ja haamujäsenenä pidetty Poistoroisto (oik. Okko Salminen).

Yhtye julkaisi ensimmäisen omakustanteisen mixtapen *Kaykayn silmis* vuonna 2018, käyttäen silloin nimeä Hew lorry & The Good Boys. Vuonna 2021 yhtye solmi levytyssopimuksen Dödstilin kanssa, ja vielä samana vuonna yhtye julkaisi ensimmäisen studioalbuminsa *Asfalttiviidakos*.

Tämän jälkeen yhtye on julkaissut vielä kaksi studioalbumia: vuonna 2023 ilmestyneen *Suurenmoinen unelma* ja vuonna 2025 ilmestyneen *Hittaa*, jonka jälkimmäisen singlellä ”Niinku saakeli” yhtye osallistui Levyraati-ohjelmaan. Yhtye oli myös yleisön suosikki YleX:n Läpimurto 2025 -äänestyksessä.
## Diskografia
* *Kaykayn silmis* (2018)
* *Asfalttiviidakos* (2021)
* *Suurenmoinen unelma* (2023)
* *Hittaa* (2025)
## Lähteet
Alemão

**Ricardo Rogério de Brito** (s. 22. marraskuuta 1961 Lavras), josta käytetään yleisesti vain nimeä **Alemão**, on brasilialainen ammattilaisuransa päättänyt jalkapalloilija, joka pelasi keskikenttäpelaajan pelipaikalla. Hän on pituudeltaan 182-senttimetrinen. Pelaajauransa jälkeen Alemão on toiminut valmentajana, vuoteen 2025 mennessä ainoastaan América Futebol Cluben joukkueelle kaudella 2008–2009.

Alemãon peliuran seurajoukkueisiin lukeutuvat hänen kotimaassaan Botafogo, São Paulo ja Volta Redonda. Hän voitti São Paulon riveissä Recopa Sudamericanan kaudella 1994. Kotimaansa lisäksi Alemão pelasi Italiassa Napolin ja Atalantan joukkueissa sekä Espanjassa Atlético Madridin joukkueessa. Napolin joukkueessa hän voitti kerran Italian liigamestaruuden, Italian supercupin ja Uefa-cupin.

Alemão pelasi 36 ottelua Brasilian A-maajoukkueessa ja teki niissä kuusi maalia. Ensimmäisen maaottelunsa hän pelasi huhtikuussa 1985 ystävyysottelussa Kolumbiaa vastaan. Hän pelasi joukkueensa kaikki viisi ottelua vuoden 1986 MM-kilpailuissa. Hän pelasi niin ikään viisi ottelua vuoden 1989 Copa Américassa, kun Brasilia voitti mestaruuden. Alemão päätti maajoukkueuransa pelaten neljä ottelua seuraavan vuoden MM-kilpailuissa.

## Lähteet
Annikki Koskensalo

**Annikki Marjatta Koskensalo** (s. 6. elokuuta 1945 Ikaalinen) on suomalainen vieraiden kielten didaktiikan emeritaprofessori.

Koskensalon vanhemmat olivat maanviljelijä Viljo Johannes Koskensalo ja emäntä Helmi Mirjami Lahdenperä. Koskensalo tuli ylioppilaaksi Ikaalisten yhteiskoulusta 1964 ja valmistui Tampereen yliopistosta filosofian kandidaatiksi 1970 ja lisensiaatiksi 1979 ja väitteli siellä filosofian tohtoriksi 1985. 

Koskensalo toimi lehtorina Tampereen normaalikoulussa 1971–1991 ja oli Tampereen yliopistossa saksan kielen lehtori ja saksan didaktiikan assistentti 1973–1978 sekä saksan vs. apulaisprofessori 1992–1994. Saksan kielen didaktiikan lehtori Helsingin yliopistossa Koskensalo oli 1992–1995 ja saksan kielen apulaisprofessori Joensuun yliopistossa 1995–1997. Turun yliopistossa hän oli vieraiden kielten didaktiikan ma. apulaisprofessori 1988–1989 ja professori 1997–2013. Hän on ollut myös useaan otteeseen vieraileva tutkija Saksassa ja Itävallassa. Koskensalo lahjoitti 2011 Turun Yliopistosäätiölle alkupääoman nimeään kantavaan rahastoon, joka tukee vieraiden kielten didaktiikkaan liittyvää tutkimusta ja yhteistyötä.

## Lähteet
Dehnhaiden metroasema

**Dehnhaide** on Hampurin metron U3-linjan asema, joka avattiin 15. helmikuuta 1912. Asemaa käyttää arkisin 14 119 matkustajaa päivässä.

## Historia
Asema rakennettiin vuosina 1908-1910, ja se avattiin 15. helmikuuta 1912 osana metron ensimmäistä vaihetta. 1920-luvun lopulla molempia sivulaitureita jatkettiin länteen (laiturihallin ulkopuolelle), jotta asemalle voitiin liikennöidä 6-vaunuisilla junilla 4-vaunuisten junien sijaan. Heinäkuussa 1943 operaatio Gomorrahin pommitukset tuhosivat aseman ympäristön lähes kokonaan. Myös metroasema vaurioitui niin pahoin, että se suljettiin. Asema avattiin uudelleen vasta heinäkuussa 1950.

1990-luvun alussa asema peruskorjattiin.

## Lähteet
Uhlandstraßen metroasema (Hampurin metro)

**Uhlandstraße** on Hampurin metron U3-linjan asema, joka avattiin 15. helmikuuta 1912. Asemaa käyttää arkisin 5 449 matkustajaa päivässä. Aseman suunnitteli arkkitehtitoimisto Raabe & Wöhlecke. Suunnitteluvaiheessa aseman nimi oli Güntherstraße.

## Historia
Asema rakennettiin jo vuonna 1911, ja se avattiin 15. helmikuuta 1912, osana metron ensimmäistä vaihetta. Laituria jatkettiin useita kertoja etelään. Laiturin nykyinen noin 125 metrin pituus oli välttämätöntä U2-linjan liikennöinnille, joka kulki asemalle vuosina 1973-2009. Vuodesta 2009 lähtien Uhlandstraßella on jälleen liikennöinyt U3-linja, jolla kulkee vain 80 metriä pitkiä junia.

Kesällä 2011 asema suljettiin kokonaan muutamaksi kuukaudeksi Uhlandstraßen alueen jälleenrakennustöiden vuoksi. Tänä aikana Güntherstraßen ylittävä silta uusittiin ja asema kunnostettiin.

5. kesäkuuta 2018 lähtien asemaa on ollut esteetön. Esteettömyysremontin aikana asemalle asennettiin kaksi hissiä ja laitureita korotettiin.

## Lähteet
Mikael Agricola -seura

**Mikael Agricola -seura** on vuonna 2006 perustettu suomalainen tiedeyhdistys, jonka tarkoitus on edistää Mikael Agricolaan keskittyvää tutkimusta ja muiston vaalimista. Seuran perustaminen edelsi seuraavana vuonna vietettyä Agricolan kuoleman 450-juhlavuotta. Tieteellisten seurain valtuuskunnan jäseneksi seura hyväksyttiin vuonna 2013. 

Seura vastasi yhdessä Viipurin kaupungin kanssa Mikael Agricolan muistomerkin palauttamisesta Viipuriin. Seura myös johti Viipurin tuomiokirkon arkeologista tutkimushanketta vuosina 2010–2020.

Seuran ensimmäinen julkaisu oli artikkelikokoelma *Mikael Agricola, Turku ja Suomi* vuodelta 2023. Sittemmin se julkaisi Turun yliopiston kanssa kolmiosaisen Agricolan sanakirjan vuonna 2025. Sanakirja sisältää yli 9&nbsp;100 hakusanaa, merkitysselityksiä, tietoa sanojen alkuperästä ja yleisyydestä sekä suhteista muihin sanoihin. 

## Lähteet
Dawn of Disease

**Dawn of Disease** oli saksalainen metallimusiikin yhtye. Yhtye perustettiin vuonna 2003, se oli tauolla 2007&ndash;2009 ja se hajosi lopulta vuonna 2020. Yhtyeen tyylilaji oli melodinen death metal.

## Diskografia
### Studioalbumit
* 
* 
* 
* 
* 

### Kokoelmat
* 

### EP-levyt
* 

## Lähteet

## Aiheesta muualla
* 
*
Bent Krog

**Bent Krog** (31. maaliskuuta 1935 Kööpenhamina – 13. elokuuta 2004) oli tanskalainen jalkapalloilija, joka pelasi keskikenttäpelaajan pelipaikalla. Hän pelasi seuraurallaan muun muassa KB Kjøbenhavnin joukkueessa. Krog pelasi viisi ottelua Tanskan A-maajoukkueessa, niistä kaikki ystävyysotteluita. Hän oli mukana voittamassa hopeaa Rooman vuoden 1960 kesäolympialaisista.

## Lähteet
Eppendorfer Baumin metroasema

**Eppendorfer Baum** on Hampurin metron U3-linjan asema, joka avattiin 25. toukokuuta 1912. Asemaa käyttää arkisin 8 819 matkustajaa päivässä.

## Historia
Asema rakennettiin vuosina 1908-1910, ja se avattiin 25. toukokuuta 1912 yhdessä viiden muun aseman kanssa kehälinjan kolmannella osuudella Kellinghusenstraßelta - St. Pauliin.  Ympäröivät rakennukset rakennettiin suunnilleen samaan aikaan. Asema on nimetty samannimisen kadun mukaan.

Sisäänkäynti peruskorjattiin vuosina 1965-1967, jolloin asemalle asennettiin liukuportaat.

Osana esteettömyysremonttia sisäänkäynti portaikoineen uusittiin jälleen vuonna 2014. Samalla asemalle asetettiin hissit. 

## Tulevaisuus

### Aseman laiturin pidennys
Vuonna 2023 ilmoitettiin, että aseman laituria pidennetään nykyisestä 90 metristä 125 metriä pitkäksi. Tämän pitäisi mahdollistaa pidempien junien liikennöinti asemalla. Laiturin laajennustöiden on tarkoitus alkaa 2020-luvun lopussa tai 2030-luvun alussa.

## Lähteet
Lisakov

**Lisakov** () on piiritasoinen kaupunki Kazakstanin Qostanain alueella. Se sijaitsee Toboljoen oikealla rannalla 120 kilometriä Qostanaista lounaaseen. Kaupungissa oli 30&nbsp;997 ja kaupunkipiirissä 34&nbsp;453 asukasta vuonna 2025.

Lisakov on perustettu rautamalmiesiintymän yhteyteen 1950-luvun alussa. Siitä tuli kaupunki vuonna 1971. Asukkaista 44,7 prosenttia on venäläisiä, 27,2 prosenttia kazakkeja, 14,4 prosenttia ukrainalaisia ja 6,7 prosenttia saksalaisia (vuonna 2025).

Kaupungissa toimii neuvostoaikana rakennettu rautamalmia ja -konsentraattia tuottava kaivos- ja rikastamokombinaatti. Muut kaivosyhtiöt louhivat bauksiittia ja sinkkiä. Lisäksi on elintarviketeollisuutta ja konepaja.

Lisakovin kautta kulkee Qostanaihin johtava maantie. Kaupungista on myös rautatieyhteys.

## Lähteet

## Aiheesta muualla
* Kaupungin sivusto
Henry From

**Henry Petersen From** (1. kesäkuuta 1926 Aarhus – 31. elokuuta 1990 Aarhus) oli tanskalainen jalkapalloilija, joka pelasi maalivahdin pelipaikalla. Hän oli pituudeltaan 183-senttimetrinen. Pelaajauransa jälkeen hän toimi valmentajana AGF:ssä sekä Tanskan A- että alle 23-vuotiaiden maajoukkueessa.

From pelasi koko 17-vuotisen ammattilaisuransa syntymäkaupunkinsa AGF:ssä. Hän voitti joukkueessa neljästi Tanskan liigamestaruuden kausina 1954–1955, 1955–1956, 1956–1957 ja 1959–1960. Lisäksi hän vei joukkueessa nimiinsä neljästi Tanskan cupin mestaruuden 1955, 1957, 1960 ja 1961.

From pelasi Tanskan A-maajoukkuessa 31 ottelua. Niistä 24 oli ystävyysottelua ja yksi Irlantia vastaan pelattu MM-karsintaottelu. Hän oli voittamassa hopeaa Rooman vuoden 1960 kesäolympialaisista.

## Lähteet

## Aiheesta muualla

* Henry From Tanskan jalkapalloliiton sivuilla
Rudnyi

**Rudnyi** () on piiritasoinen kaupunki Kazakstanin Qostanain alueella. Se sijaitsee Toboljoen varrella 45 kilometriä Qostanaista lounaaseen. Kaupungissa oli 111&nbsp;915 ja kaupunkipiirissä 123&nbsp;269 asukasta vuonna 2025.

Rudnyi on perustettu vuonna 1954 Sokolov-Sarybain kaivos- ja rikastamokombinaatin rakentamisen yhteydessä. Siitä tuli kaupunki vuonna 1957. Asukkaista 44,3 prosenttia on venäläisiä, 36,9 prosenttia kazakkeja, 8,3 prosenttia ukrainalaisia ja 3,1 prosenttia saksalaisia.

Eurasian Resources Groupiin kuuluva Sokolov-Sarybain kombinaatti on yksi Kazakstanin suuurimmista yrityksistä. Se tuottaa rautamalmia, rautakondensaattia ja -pellettejä. Kaupungissa on myös rakennustarvike-, elintarvike- ja muuta teollisuutta sekä teollisuuskorkeakoulu.

Rudnyin kautta kulkee Qostanain ja Qarabūtaqin välinen maantie sekä Qostanain ja Tobylin välinen rautatie (Železorudnajan asema). Kaupungin asukkaista yli puolet on venäläisiä ja lähes kolmasosa kazakkeja.

## Lähteet

## Aiheesta muualla
* Kaupungin sivusto
Maniac (Vivizin kappale)

**Maniac** on eteläkorealaisen pop-yhtye Vivizin julkaisema kappale minialbumiltaan *[[Versus (Vivizin EP)|Versus]]*. Kyseinen minialbumi julkaistiin 11. lokakuuta 2023, kun BPM Entertainment (Big Planet Made) ilmoitti Vivizin aikovansa julkaista neljännen minialbuminsa.

## Lähteet